Happiness

Happiness (בעברית: שִׂמְחָה או אֹשֶׁר) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.<ref name=":0"></ref><ref name=":5"></ref> השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /><ref name=":5" /> השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":0" /><ref name=":5" />

עם יציאתו, "Happiness" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-52 במצעד הבילבורד הוט 100,<ref></ref> תוך שדורג במקום התשיעי במצעד שירי הרוק & האלטרנטיביים,<ref></ref> ובמקום התשיעי במצעד השירים האלטרנטיביים.<ref></ref>

== רקע וכתיבה ==
"Right Where You Left Me" ו-"Happiness" נכתבו כמה ימים לפני שסיימו לעבוד על Evermore. דסנר עבד על הלחן של "Happiness" מאז 2019 וחשב שזה יהיה שיר של ביג רד משין; עם זאת, סוויפט אהבה אותו והחליטה לכתוב לו מילים ולהקליט אותו בעצמה.<ref></ref><ref></ref> הוא נחשב לשיר הארוך ביותר באלבום.<ref name=":0" />

"Happiness", הוא בלדה אמביינטית,<ref></ref> שעוסקת בפרידה או גירושים,<ref name="web.archive.org"></ref><ref></ref> עם עיבוד המורכב מסינתיסייזרים שתוארו כ"מעורפלים", כינור, בס,<ref name="web.archive.org"/> עוגבים,<ref></ref> ופסנתר.<ref></ref> בשיר שירה איטית ומכוונת, שנועדה להעצים את הנושא עליו הוא מדבר.<ref></ref> המילים של השיר מאזכרות בתוכן את מילות השיר "Seven", הלקוח מאלבומה השמיני של סוויפט, Folklore.<ref name=":2"></ref>

== משמעות ==
שמו של השיר "Happiness" מטעה במכוון, היות שסוויפט מדברת בו על מערכת יחסים שהתפוררה לכאורה, תוך שהיא מציגה את נוכח העובדה שלפעמים דברים רעים שאנשים חווים במערכות יחסים עשויים במרוצת הזמן להיראות כחיוביים וטובים; דבר שמצביע על הרסנות.<ref name=":4"></ref> היא ציינה שזהו השיר האחרון שנכתב עבור Evermore.<ref name=":4" />
איטלקי פרנצ'סקו אייץ. אותה הנשיקה, היא חלק ממאפייני האהבה, המהווה מוטיב מרכזי בשיר.]]
=== בית ראשון ===
את הבית הראשון היא פותחת בשורה "מותק, כשאני מעל העצים", המתקשרת בעצם לשיר "Seven" מ-Folklore.<ref name=":2" /> בנוסף לכך, זו יכולה להיות גם התייחסות לעולם המוזיקלי החדש שלה, אותו היא מכנה "היער הפולקלורי".<ref name=":2" /> זמן קצר לאחר שהכריזה על צאת האלבום הזה, הסבירה סוויפט כי: .<ref name=":2" /> היא ממשיכה ושרה "אבל עכשיו אני ממש בתוכו, כל השנים שנתתי; זה פשוט דבר רע שאנחנו מחלקים". ייתכן והיא מדברת על נישואים שהתפרקו לאחר שנים רבות יחד, מכיוון שהיא מתארת בשורות האלה אהבה עזה כלפי מישהו, עד כדי כך שהיא לא יכלה לחשוב על קץ היחסים ביניהם.<ref name=":6"></ref> בנוסף לכך, השורות מדברות על כך שמנקודת מבט רחבה יותר, היא יכולה לראות שהיה ויהיה אושר לפני מערכת היחסים הזו ואחריה, אך ברגע האמת היא מרגישה כאילו כל מה שנתנה וכל מה שהם חלקו במהלך מערכת היחסים או הנישואים הללו, הצטמצמו לערימות של דברים שהם נאלצים לנפות בכאב ולחלק אותם לפני שהם יכולים להמשיך כיחידים.<ref name=":6" />

בהמשך הבית, היא שרה "רקדתי כשהמוזיקה נעצרה". מוזיקה, מייצגת את הקסם שבמערכת יחסים (נישואים), וסוויפט ממשיכה לרקוד גם אם המוזיקה נעצרת כי אף על פי שהקשר הסתיים, היא עדיין לא מודעת לכך, לכאורה.<ref name=":7"></ref> השורה הזו מראה כיצד סוויפט לא מודעת לכך שמערכת היחסים עומדת להגיע לקצה. היא חושבת שהכול בסדר, רוקדת ונהנית עם אהובה, אך לא מודעת למה שקורה באמת ופתאום הכל מסתיים. כתוצאה מכך, היא נותרת המומה, היות שהיא לא ראתה את זה מגיע. היא מוסיפה כי מרוב שמערכת היחסים הזו הייתה קריטית עבורה, היא כמעט ולא זוכרת מי היא בלעדיה.<ref name=":7" /> כמו כן, שורה זו מקבילה לשורה "נשמטה לך היד תוך כדי ריקוד" המופיעה בשיר "Champagne Problems".<ref></ref>

=== פזמון ===
את הפזמון היא פותחת בשורות "יהיה אושר אחריך; אבל היה אושר בגללך". הכתיבה כאן היא ניגודית שכן, סוויפט מתארת מצב בו היה לה אושר בגלל האהוב שלה, אך מסבירה כי גם אחריו יהיה אושר.<ref name=":4" /> היא ממשיכה ושרה "שני הדברים האלה יכולים להיות נכונים" ובעצם מאששת את הטענה הניגודית שהוצגה לעיל. היא בוחרת לסגור את הפזמון בנימה אופטימית לכאורה, "ישנו אושר".<ref name=":4" />

=== פוסט-פזמון ===
את פוסט-הפזמון היא פותחת בארבע השורות "בחלוף הדם והחבורות; בחלוף הקללות והבכי; מעבר לאימה בשעות הלילה; רדוף מהמבט בעיניים שלי". סוויפט אימצה לעיתים קרובות דימויים של לילות סוערים, כדי לתאר את האנדרלמוסיות שחלו במהלך מערכות היחסים שלה; ב-"The Archer", היא משתמשת בדימוי של חדר בוער כדי להרהר ביחסי העבר שלה,<ref></ref> תוך שדבר דומה תואר גם ב-"Dancing with Our Hands Tied".<ref></ref> השורה האחרונה היא אזכור לשירה "Haunted" משנת 2010 וזאת, בנוסף לכך שהיא מדברת על הייסורים שנגרמים כתוצאה ממערכת יחסים.<ref></ref>

היא סוגרת את פוסט-הפזמון בשתי השורות "השאר את הכל מאחור; ויש אושר". שתי השורות האלה ספגו ביקורות חיוביות שכן, הדבר הצביע על התבגרות מצידה של סוויפט הן כאדם והן כיוצרת.<ref name=":8"></ref> בשורות אלה, היא מסבירה כי לאחד פרידה תחושות העצב והכעס מובנות, אך רצוי להתקדם הלאה על מנת לחוש אושר מחדש.<ref name=":8" /> בנוסף לכך, הן מקבילות לשתי שורות מהפואמה "", של אלפרד טניסון.<ref name=":8" /><ref></ref>

=== בית שני ===
בבית השני, היא שרה את שתי השורות "תגיד לי, מתי החיוך המנצח שלך; התחיל להיראות כמו גיחוך?" והדבר מתאר את התודעה האופפת את סוויפט. היא מתחילה להבין ש"החיוך המנצח" של בן הזוג שלה הפך ל"גיחוך" והדבר מצביע על מצב שלילי במערכת היחסים שלהם.<ref name=":4" /> היא ממשיכה ושרה "מתי כל השיעורים שלנו התחילו להיראות כמו כלי נשק; המצביעים על הכאב העמוק ביותר שלי?". שתי השורות האלה דומות בחלקן לשורות "אתה, עם המילים שלך כמו סכינים; וחרבות וכלי נשק שאתה משתמש נגדי" מהשיר "Mean", הלקוח מ-Speak Now.<ref></ref> אף על פי שהמצבים בכל שיר שונים, בשניהם האדם האחר עליו סוויפט מדברת משתמש במילותיו כדי לאתר את חוסר הביטחון והחולשה שלה.<ref name=":9"></ref> בשיר הזה, היא חשה כי בן זוגה לשעבר מפנה האשמות שונות כלפיה לשווא.<ref name=":9" /> שלוש השורות "אני מקווה שהיא תהיה טיפשה ויפה; [בתור] מי שתופסת את מקומי לידך; לא, לא התכוונתי לזה", מדברות על ההבנה שבן זוגה לשעבר, הוא לא כל עולמה לכאורה.<ref name=":10"></ref>
[[ארון דסנר, שכתב עם סוויפט את השיר.]]
סוויפט מתמודדת עם המצב באמצעות התגוננות וזלזול בבת זוגו הבאה של בן זוגה לשעבר. צמד המילים "טיפשה ויפה" נטבע לראשונה ברומן "גטסבי הגדול" משנת 1925.<ref></ref> בהקשר, הדמות דייזי ביוקנן, שמכירה בטעויות שהיא עשתה בחייה, מקווה שבתה תגדל להיות "טיפשה – זה הדבר הטוב ביותר שילדה יכולה להיות בעולם הזה, טיפשה קטנה ויפה".<ref></ref> לטענתה, כל עוד היא שומרת על הכריזמה והזוהר שלה, שום דבר אחר לא צריך להיות חשוב בחברה שלה.<ref name=":10" /> הפגנת תסכול רגעית זו, תוארה ככזו המדגימה את הצמיחה שחוותה סוויפט לאורך הקריירה שלה. שירים כמו "Better than Revenge" משנת 2010, מציגים הערות מזלזלות על בנות הזוג החדשות של בני הזוג לשעבר של סוויפט. עם זאת, השיר "Mad Woman" משנת 2020 מסתייג מהזלזול הזה ובמקום זאת דן ברעיון שנשים המסתכסכות זו עם זו רק מסייעות לפטריארכיה.<ref name=":10" /> סוויפט מתייחסת לאותו הרומן גם בשורה "מרגישה כל כך גטסבי במשך כל השנה ההיא" הלקוחה מתוך שירה "This Is Why We Can't Have Nice Things", שנכלל באלבום האולפן השישי שלה, Reputation.<ref></ref>

לפני שהבית השני מסתיים, היא מצהירה "מצטערת, אני לא יכולה לראות עובדות דרך כל הכעס שלי" והדבר משקף את החרטה שהיא חשה אחרי שאמרה משהו מתוך "טירוף" כביכול, אף על פי שלא התכוונה לזה.<ref></ref> אותו המסר מופיע גם בשתי השורות "והמילים שלי נורות במטרה להרוג כשאני כועסת; יש לי הרבה חרטות על זה", המופיעות בשיר "This Is Me Trying" מ-Folklore.<ref></ref> היא סוגרת את הבית בשורה "עוד לא פגשת את האני החדשה", המקבילה לשתי השורות "הייתי רוצה להיות אני הישנה שוב; אבל אני עדיין מנסה למצוא את זה" מ-"All Too Well", ולשורה "אני מצטערת, טיילור הישנה לא יכולה לבוא לטלפון כרגע; למה? אה, כי היא מתה!", מ-"Look What You Made Me Do".<ref></ref> בנוסף לכך, שורה זו עוסקת בהתפתחות העצמית שעליה לעבור לאחר פרידה, מכיוון שאחרי התפוררות מערכת היחסים שלה, תחושת ההערכה העצמית שלה נעלמה כליל.<ref name=":11"></ref> עם זאת, היא יודעת שיש לקח ללמוד ואושר חדש שעתיד להגיע אם תעבוד על עצמה וזאת, בנוסף לכך שהיא עדיין לא הרפתה ממערכת היחסים הזו, דבר המונע ממנה להתקדם הלאה ורק כאשר תיוולד מחדש לכאורה, היא תסלח לבן זוגה לשעבר שפגע בה ותמשיך הלאה.<ref name=":11" />

=== פזמון שני ===
הפזמון השני כולל בתוכו ארבע שורות שונות מהראשון, "יהיה אושר אחרי; אבל היה אושר בגללי; אני מאמינה לשני הדברים האלה; ישנו אושר". הליריקה הזו משקפת את התפתחות החשיבה של סוויפט לגבי השקפתה על אהבה וחיים. בעוד שהבית השני של השיר נועד לייצג את המרירות שלה ביחס לסיום הקשר, בפזמון הזה היא מפרטת כיצד היחסים (שהעניקו לה בעבר שמחה), אינם הדבר היחיד שהיא מוצאת בו ערך.<ref name=":12"></ref> כמו כן, ייתכן והיא מתכוונת לפרשה עם סקוט בורצ'טה שמכר את הבעלות שלה על ששת אלבומי האולפן הראשונים שלה (מ-Taylor Swift ועד Reputation), ובעצם מתארת את תהליך הריפוי לכאורה, שעברה עם עצמה בנוגע לכך.<ref name=":12" /> מעבר לכך, סוויפט מציגה את נוכח העובדה שהיא מבינה כי היה לה אושר לפני ואחרי הקשר עם בן זוגה לשעבר, כמו העובדה שגם לו היה ויהיה אושר אחרי הקשר עימה. היא בוחרת להבין שהדבר הבוגר לעשות הוא להמשיך הלאה בחיים.<ref name=":12" />

[[פרנסיס סקוט פיצג'רלד, כותב הרומן "גטסבי הגדול", המוזכר בשיר.]]

=== פוסט-פזמון שני ===
פוסט-הפזמון השני כולל בתוכו חמש שורות, תוך ששתיים מתוכן "בהיסטוריה שלנו, על פני החלוקה הגדולה שלנו; יש זריחה מפוארת", מדברות על החלוקה הגדולה, שהיא בעצם החלוקה היבשתית בין המים באמריקה שנשפכים לעבר האוקיינוס השקט לבין אלה שנשפכים לאוקיינוס האטלנטי.<ref name=":13"></ref> סוויפט מרבה להשתמש במטפורות לאמריקה כדי לתאר את מערכות היחסים שלה. בהמשך השיר, מתייחסת סוויפט לאור הירוק בו גטסבי (מ"גטסבי הגדול") בוהה. אור זה מופיע על המזח של דייזי מעבר לאגם. כל אותן המטפורות מדברות על הכמיהות של האדם להיות מאושר, למצוא אהבה ולחיות בכבוד.<ref name=":13" />

=== גשר מוזיקלי ===
הגשר המוזיקלי כולל בתוכו את השורה "אני מניחה שזה המחיר ששילמתי במשך שבע שנים בגן עדן", ומבצעת משחק מילים כאשר היא משתמשת בשמו של המשחק שבע דקות בגן עדן, שהוא משחק חברה שמשוחק במסיבות במהלכו שני אנשים נבחרים מסיבוב בקבוק, משליפת פתקים מכובע או מהצבעות.<ref name=":14"></ref> שני המשתתפים שנבחרו נכנסים לחדר חשוך, שבו הם יכולים לעשות את מה שהם רוצים במשך שבע דקות.<ref name=":14" /> בהקשר, כמו מערכת היחסים המוזכרת בשיר, גם למשחק יש נקודת סיום מוגדרת שהמעורבים מודעים לה. שורה זו בולטת גם משום שסוויפט עזבה את חברת התקליטים לשעבר שלה, ביג משין רקורדס, לפני שהוציאה את אלבומה השביעי.<ref name=":15"></ref>

מעבר למה שצוין לעיל, השימוש בספרה שבע נעשה כאות ציון העובדה שמדובר ברצועה השביעית ב-Evermore, כמו גם העובדה שמדובר בשיר המקביל ל-"Seven" מ-Folklore.<ref name=":15" /><ref></ref>

=== בית שלישי ===
הבית השלישי מתחיל עם השורה "מותק, כשאני מעל העצים", אך שאר השורות בו שונות מאלה המופיעות בראשון ובשני.<ref name=":4" /> בהמשך, היא שרה "אבל עכשיו מהעיניים שלי זולגות (טיפות) גשם חומצי על הכרית שבה היית מניח את הראש", מה שמציג את העובדה שהיחסים הסתיימו באופן מובהק וסוויפט נשארה לבדה, כשהיא בוכה "דמעות חומציות" (הגזמה על מנת להעצים את המצב) על אותה הכרית עליה ישן בן זוגה לשעבר. היא ממשיכה ושרה "אחרי שנתתי לך את המיטב שהיה לי; תגיד לי מה לתת אחרי זה", ובעצם מאזכרת את השורה "נתתי לך את אור השמש שלי, נתתי לך את המיטב שלי", מהשיר "Peace".<ref></ref> "אושר" ו"שלום" (שמותיהם של שני השירים) דומים מבחינה נושאית; לשניהם יש שם חיובי בצורה מטעה, בעוד שהמילים עצמן מרמזות על משהו כהה יותר או קודר יותר.<ref></ref> בנוסף לכך, ייתכן כי השורות שהוצגו קשורות לשיר "Fifteen" מ-Fearless.<ref></ref>

השורה "כל מה שאתה רוצה ממני עכשיו הוא האור הירוק של הסליחה", יכולה זה להתקשר לרצועה ה-14 בכל עת, "Closure", שם יש ניסיון להפיג את עוגמת הנפש שנגרמה כתוצאה מהפרידה.<ref></ref> אור ירוק ברמזור הוא סימן אוניברסלי לכך שאפשר להמשיך לנסוע בכביש. כלומר, להמשיך הלאה בחיים. סוויפט השתמשה בעבר בצבעי הרמזורים בשיריה כדי לייצג את מערכות היחסים שלה. היא עשתה זאת ב-"Death by a Thousand Cuts" מ-Lover,<ref></ref> וגם ב-"All Too Well" מ-Red.<ref></ref> בנוסף לכך, זוהי התייחסות חוזרת ונשנית לרומן "גטסבי הגדול", שמזכיר בתוכו אור ירוק כמה פעמים בהקשרים מסוימים.<ref name=":16"></ref> האור הירוק מסמל אופטימיות.<ref name=":16" /> לקראת סוף הבית, היא שרה "עוד לא הכרת את האני החדשה; ואני חושבת שהיא תיתן לך את זה". היא עשויה להתכוון לאפשרות שאולי אם יכיר בשינוי שעשתה, המצב ישתנה, או שמא לאפשרות שמישהי חדשה לחלוטין תהיה לה למחליפה.<ref name=":11" />

=== פזמון ופוסט-פזמון שלישי ===
הפזמון השלישי לא משתנה ביחס לקודמיו, אך פוסט-הפזמון השלישי כולל בתוכו את השורה "מהשמלה שלבשתי בחצות, השאר את הכל מאחור". אותה השורה מוזכרת לפני כן בפוסט-הפזמון השני בלבד והיא עשויה להתייחס לסינדרלה;<ref name=":17"></ref> הסנדקית של סינדרלה, עוזרת לה להגיע לנשף בעזרת קסם: את בגדי המשרתת הבלויים שלה היא הופכת לשמלת נשף (כמו זו שסוויפט מזכירה) ואת נעליה המרופטות - לנעלי זכוכית. עם זאת, הפיה מזהירה את סינדרלה שבדיוק בשעת חצות (השעה שסוויפט מזכירה), לאחר שהאורלוגין ישמיע שנים עשר צלצולים, יפוג הקסם והכל יחזור להיות כפי שהיה. בהקשר, סוויפט מדברת על העובדה שכל הרגע המרהיב הזה לכאורה במערכת היחסים הזו, הוא לא יותר מאשליה וסופה יגיע בחצות אותו היום. כלומר, היא מדברת על העובדה שהשניים ידעו על כך שקץ מערכת היחסים שלהם יגיע במקודם או במאוחר.<ref name=":17" /> עם זאת, היא בוחרת לסיים את השיר בשורה "ישנו אושר".<ref name=":17" />

== ביקורת ==
"Happiness" ספג ביקורות חיוביות מטעם מבקרי המוזיקה. ב-BuzzFeed הוא דורג במקום ה-26 ברשימת "167 השירים הטובים ביותר של טיילור סוויפט, לפי דירוג".<ref name=":3"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|50
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|26
|<ref name=":3" />
|-
|Uproxx
|50 השירים הטובים ביותר של טיילור סוויפט, מדורגים
|35
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|107
|<ref></ref>
|}

== קרדיטים וצוות ==
כל הקרדיטים שלהלן לקוחים מטיידל,<ref></ref> ופיצ'פורק.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בדצמבר 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על אושר
קטגוריה:שירים על גירושים
קטגוריה:שירים על נישואים
קטגוריה:שירים על פרידה